CELEX: 32014R0168
Language: hr
Date: 2014-02-21 00:00:00
Title: Provedbena uredba Komisije (EU) br. 168/2014 оd 21. veljače 2014. o izmjeni Uredbe (EZ) br. 555/2008 u pogledu izvješćivanja i ocjenjivanja u okviru programa potpore država članica

22.2.2014   
            
            
               HR
            
            
               Službeni list Europske unije
            
            
               L 54/14
            
         
      PROVEDBENA UREDBA KOMISIJE (EU) br. 168/2014
   оd 21. veljače 2014.
   o izmjeni Uredbe (EZ) br. 555/2008 u pogledu izvješćivanja i ocjenjivanja u okviru programa potpore država članica
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 1308/2013 Europskog parlamenta i Vijeća od 17. prosinca 2013. o uspostavljanju zajedničke organizacije tržišta poljoprivrednih proizvoda i stavljanju izvan snage uredbi Vijeća (EEZ) br. 922/72, (EEZ) br. 234/79, (EZ) br. 1037/2001 i (EZ) br. 1234/2007 (1), a posebno njezin članak 54. točku (c),
   budući da:
   
               (1)
            
            
               Člankom 35. Uredbe Komisije (EZ) br. 555/2008 (2) utvrđena su detaljna pravila za provedbu članka 188.a stavaka 5. i 6. Uredbe Vijeća (EZ) br. 1234/2007 (3) o izvješćivanju i ocjenjivanju programa potpore država članica u sektoru vina. Uredba (EZ) br. 1234/2007 stavljena je izvan snage i zamijenjena Uredbom (EU) br. 1308/2013 s učinkom od 1. siječnja 2014. godine.
            
         
               (2)
            
            
               Uredbom (EU) br. 1308/2013 nije obuhvaćena odredba o izvješćivanju i ocjenjivanju programa potpore država članica, kako je predviđeno člankom 188.a stavcima 5. i 6. Uredbe (EZ) br. 1234/2007, ali njome se ovlašćuje Komisija da provedbenim aktima donese mjere u tom pogledu. Stoga je potrebno prilagoditi članak 35. Uredbe (EZ) br. 555/2008.
            
         
               (3)
            
            
               Uredbu (EZ) br. 555/2008 treba stoga na odgovarajući način izmijeniti.
            
         
               (4)
            
            
               Mjere predviđene ovom Uredbom u skladu su s mišljenjem Upravljačkog odbora za zajedničku organizaciju poljoprivrednih tržišta,
            
         DONIJELA JE OVU UREDBU:
   Članak 1.
   Članak 35. Uredbe (EZ) br. 555/2008 mijenja se kako slijedi:
   
               1.
            
            
               Stavak 1. zamjenjuje se sljedećim:
               „1.   Države članice do 1. ožujka svake godine Komisiji podnose izvješće o provedbi mjera predviđenih njihovim programima potpore iz odjeljka 4. poglavlja II. glave I. dijela II. Uredbe (EU) br. 1308/2013 Europskog parlamenta i Vijeća (4) tijekom prethodne financijske godine.
               U tim se izvješćima navode i opisuju mjere za koje je u okviru programa potpore dodijeljena pomoć Unije.
               Države članice Komisiji dostavljaju navedena izvješća na obrascu određenom u prilozima V. i VI. ovoj Uredbi. Podaci sadržani u odgovarajućim tablicama odnose se na mjere programa potpore po pojedinim godinama:
               
                           (a)
                        
                        
                           izvješće o izdacima po financijskim godinama koji su već nastali u programskom razdoblju i koji ni u kojem slučaju neće prekoračiti proračunsko ograničenje za državu članicu utvrđeno u Prilogu VI. Uredbi (EU) br. 1308/2013;
                        
                     
                           (b)
                        
                        
                           prognoze za sljedeće financijske godine do završetka predviđenog razdoblja provedbe programa potpore, do proračunskog ograničenja za državu članicu utvrđenoga u Prilogu VI. Uredbi (EU) br. 1308/2013 i u skladu s ažuriranim zahtjevom poslanim u skladu s člankom 3. ove Uredbe.
                        
                     
         
               (2)
            
            
               Stavak 4. zamjenjuje se sljedećim:
               „4.   Države članice do 1. ožujka 2014. i drugi put do 1. ožujka 2017. Komisiji podnose ocjenu troškova i koristi programa potpore te podatak o načinima za povećanje njihove učinkovitosti.
               Države članice Komisiji dostavljaju navedene ocjene na obrascu određenome u prilozima V. i VI. U zaključke se umeću i sljedeće stavke:
               
                           —
                        
                        
                           :
                        
                        
                           C1
                        
                        
                           :
                        
                        
                           ocjena troškova i koristi programa potpore,
                        
                     
                           —
                        
                        
                           :
                        
                        
                           C2
                        
                        
                           :
                        
                        
                           načini za povećanje učinkovitosti programa potpore.”
                        
                     
         Članak 2.
   Ova Uredba stupa na snagu trećeg dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 21. veljače 2014.
      
         
            Za Komisiju
         
         
            Predsjednik
         
         José Manuel BARROSO
         
      
   
   
      (1)  SL L 347, 20.12.2013., str. 671.
   
      (2)  Uredba Komisije (EZ) br. 555/2008 o utvrđivanju detaljnih pravila za provedbu Uredbe Vijeća (EZ) br. 479/2008 o zajedničkoj organizaciji tržišta vina u vezi s programima potpore, trgovinom s trećim zemljama, proizvodnim potencijalom i o nadzoru u sektoru vina (SL L 170, 30.6.2008., str. 1.).
   
      (3)  Uredba Vijeća (EZ) br. 1234/2007 od 22. listopada 2007. o uspostavljanju zajedničke organizacije poljoprivrednih tržišta i o posebnim odredbama za određene poljoprivredne proizvode (Uredba o jedinstvenom ZOT-u) (SL L 299, 16.11.2007., str. 1.).
   
      (4)  Uredba (EU) br. 1308/2013 Europskog parlamenta i Vijeća od 17. prosinca 2013. o uspostavljanju zajedničke organizacije tržišta poljoprivrednih proizvoda i stavljanju izvan snage uredbi Vijeća (EEZ) br. 922/72, (EEZ) 234/79, (EZ) br. 1037/2001 i (EZ) br. 1234/2007 (SL L 347, 20.12.2013., str. 671.).”